Juba on välja kuulutatud ka toimumiskuupäevad, milleks on 14., 16. ja 18. mai aastal 2018, vahendas Eurovision tv.

"Me täname kõiki linnu, kes korraldajalinnaks kandideerisid, ja Iisraeli ringhäälingut KAN-i, kes koondas eksperdid ja aitas läbi põhjaliku hindamise lõplikku otsust teha," ütles Euroopa Ringhäälingute liidu (EBU) esimees Jon Ola Sand.

Sandi sõnul pakkus Tel Aviv parimaid tingimusi maailma suurima muusikaürituse korraldamiseks. "Me oleme elevil, et saame viia Eurovisiooni täiesti uude linna ja ootame koostööd KAN-iga, et pakkuda seni võimsamat Eurovisiooni," lausus Sand.

Viimaste kandidaatidena jäid valikusse sadamalinn Eilat, Jeruusalemm ja Tel Aviv. Tel Aviv on riigi suuruselt teine linn 400 000 elanikuga. Eurovisioon toimub Tel Avivis esimest korda ning võistlus peetakse EXPO Tel Avivis ehk rahvusvahelises messikeskuses.

Tänavune Eurovisioon toimus Portugalis Lissabonis. Võistluse võitis Iisraeli esindaja Netta Barzilai, kelle laul "Toy" kogus võistlusel enim hääli. Iisrael on Eurovisiooni võõrustanud varem kahel korral - 1979. ja 1999. aastal Jeruusalemmas.